CELEX: 52003PC0779
Language: fi
Date: 2003-12-10
Title: Ehdotus: neuvoston päätös Kaakkois-Euroopan vakaussopimuksen erityiskoordinaattorin nimittämisestä

Avis juridique important

|

52003PC0779

Ehdotus: neuvoston päätös Kaakkois-Euroopan vakaussopimuksen erityiskoordinaattorin nimittämisestä  /* KOM/2003/0779 lopull. */  

Ehdotus: NEUVOSTON PÄÄTÖS Kaakkois-Euroopan vakaussopimuksen erityiskoordinaattorin nimittämisestä(komission esittämä)PERUSTELUTKaakkois-Euroopan vakaussopimus on kansainvälisen yhteisön Kölnissä 10. kesäkuuta 1999 vahvistama alueellinen toimintakehys, jonka avulla alueen maita tuetaan niiden pyrkiessä edistämään rauhaa, demokratiaa, ihmisoikeuksien kunnioitusta ja taloudellista hyvinvointia koko alueen vakauden varmistamiseksi. Vakaussopimuksen 13 kohdan mukaan sopimuksella on erityiskoordinaattori, jonka Euroopan unioni nimittää neuvoteltuaan asiasta Euroopan turvallisuus- ja yhteistyöjärjestön (ETYJ) puheenjohtajan ja muiden osanottajien kanssa ja saatuaan ETYJin puheenjohtajan hyväksynnän.Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22. toukokuuta 2000 annettu neuvoston asetus (EY) N:o 1080/2000 [1], sellaisena kuin se on muutettuna 27. marraskuuta 2003 annetulla neuvoston asetuksella (EY) N:o 2098/2003 [2], tarjoaa 1. päivästä tammikuuta 2004 oikeudellisen kehyksen yhteisön Kaakkois-Euroopan vakaussopimukselle antamalle rahoitustuelle, minkä lisäksi siinä vahvistetaan menettely erityiskoordinaattorin nimittämiseksi.[1]  EYVL L 122, 24.5.2000, s. 27.[2]  EUVL L 316, 29.11.2003, s. 1.Tämä uusi oikeudellinen kehys korvaa voimassa olevan, YUTP:n mukaisen kehyksen, jonka yhteydessä neuvosto vahvisti peräkkäisiä yhteisiä toimintoja Euroopan unionin erityisedustajan nimittämiseksi toimimaan vakaussopimuksen erityiskoordinaattorina ja antoi tälle toimeksiannon toteuttamiseen tarvittavat resurssit. Kaakkois-Euroopan vakaussopimuksen erityiskoordinaattorina toimivan Euroopan unionin erityisedustajan toimeksiannon muuttamista ja jatkamista koskevan, 10. joulukuuta 2002 vahvistetun neuvoston yhteisen toiminnan 2002/964/YUTP [3], jota jatkettiin 16. kesäkuuta 2003 vahvistetulla neuvoston yhteisellä toiminnalla 2003/449/YUTP [4], voimassaolon on määrä päättyä 31. joulukuuta 2003.[3]  EYVL L 334, 11.12.2002, s. 9.[4]  EUVL L 150, 18.6.2003, s. 74.Tästä syystä neuvoston on tehtävä ennen 31. päivää joulukuuta 2003 erityiskoordinaattorin nimittämistä koskeva päätös, jota sovelletaan 1. päivästä tammikuuta 31. päivään joulukuuta 2004. Komissio on kuullut ETYJin puheenjohtajaa ja muita vakaussopimuksen osapuolia ja ehdottaa, että neuvosto nimittäisi tohtori Erhard Busekin uudestaan vakaussopimuksen erityiskoordinaattoriksi. Oikeudellisen kehyksen muuttuminen ei vaikuta erityiskoordinaattorin toimeksiantoon, joten tehtävänmääritys on sama kuin voimassa olevassa yhteisessä toiminnassa.Ehdotus: NEUVOSTON PÄÄTÖS Kaakkois-Euroopan vakaussopimuksen erityiskoordinaattorin nimittämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22 päivänä toukokuuta 2000 annetun neuvoston asetuksen (EY) N:o 1080/2000 [5], sellaisena kuin se on muutettuna 27 päivänä marraskuuta 2003 annetulla neuvoston asetuksella (EY) N:o 2098/2003 [6], ja erityisesti sen 1 a artiklan,[5]  EYVL L 122, 24.5.2000, s. 27.[6]  EUVL L 316, 29.11.2003, s. 1.ottaa huomioon komission ehdotuksen [7],[7]  EUVL C , , s. .sekä katsoo seuraavaa:(1) Euroopan unionin jäsenvaltioiden ulkoministerit ja Euroopan komission edustajat sopivat 10 päivänä kesäkuuta 1999 yhdessä muiden asianomaisten osapuolten kanssa Kaakkois-Euroopan vakaussopimuksen, jäljempänä 'vakaussopimus', tekemisestä.(2) Kaakkois-Euroopan vakaussopimuksen erityiskoordinaattorina toimivan Euroopan unionin erityisedustajan toimeksiannon muuttamista ja jatkamista koskevan, 10 päivänä joulukuuta 2002 vahvistetun neuvoston yhteisen toiminnan 2002/964/YUTP [8], jota jatkettiin 16 päivänä kesäkuuta 2003 vahvistetulla neuvoston yhteisellä toiminnalla 2003/449/YUTP [9], voimassaolon on määrä päättyä 31 päivänä joulukuuta 2003.[8]  EYVL L 334, 11.12.2002, s. 9.[9]  EUVL L 150, 18.6.2003, s. 74.(3) Toukokuun 22 päivänä 2000 annetun neuvoston asetuksen (EY) N:o 1080/2000 1 a artiklassa säädetään menettelystä vakaussopimuksen erityiskoordinaattorin nimittämiseksi 1 päivästä tammikuuta 2004.(4) Erityiskoordinaattorin nimitys ja toimeksianto on syytä vahvistaa. Yhteisessä toiminnassa 2002/964/YUTP määriteltyä erityisedustajan toimeksiantoa voidaan soveltaa erityiskoordinaattoriin.(5) On aiheellista vahvistaa vastuualueet selvästi sekä antaa ohjeita koordinoinnista ja raportoinnista,ON PÄÄTTÄNYT SEURAAVAA:1 artiklaNimitetään tohtori Erhard Busek Kaakkois-Euroopan vakaussopimuksen erityiskoordinaattoriksi.2 artiklaErityiskoordinaattori hoitaa 10 päivänä kesäkuuta 1999 laaditun vakaussopimusasiakirjan 13 kohdassa määritellyt tehtävät.3 artiklaEdellä 2 artiklassa tarkoitetun tavoitteen mukaisesti erityiskoordinaattoria) edistää vakaussopimuksen tavoitteiden saavuttamista yksittäisissä maissa ja niiden välillä yhteyksissä, joissa vakaussopimuksella todetaan olevan lisäarvoa;b) toimii Kaakkois-Euroopan alueellisen keskustelufoorumin puheenjohtajana;c) ylläpitää läheisiä yhteyksiä kaikkiin vakaussopimuksen osapuoliin sekä avunantajamaihin, -järjestöihin ja -elimiin sekä asiaankuuluviin alueellisiin aloitteisiin ja järjestöihin tavoitteenaan alueellisen yhteistyön edistäminen ja alueellisen vastuun lisääminen;d) toimii läheisessä yhteistyössä kaikkien Euroopan unionin toimielinten ja sen jäsenvaltioiden kanssa vahvistaakseen Euroopan unionin asemaa vakaussopimuksessa vakaussopimusasiakirjan 18-20 kohdan mukaisesti sekä varmistaakseen vakaussopimuksen ja vakautus- ja assosiaatioprosessin välisen täydentävyyden;e) tapaa määräajoin ja tarvittaessa kollektiivisesti työryhmien puheenjohtajat yleisen strategisen koordinoinnin varmistamiseksi sekä huolehtii Kaakkois-Euroopan alueellisen keskustelufoorumin sihteeristön tehtävistä;f) toimii vakaussopimuksen osapuolia kuullen ennalta laaditun, sellaisia vakaussopimukseen liittyviä ensisijaisia toimia koskevan luettelon perusteella, jotka on määrä toteuttaa vuonna 2004, sekä tarkastelee säännöllisesti vakaussopimuksen työskentelymenetelmiä ja rakenteita johdonmukaisuuden ja voimavarojen tehokkaan käytön varmistamiseksi.4 artiklaErityiskoordinaattori tekee komission kanssa rahoitussopimuksen.5 artiklaErityiskoordinaattorin toimet sovitetaan yhteen korkean edustajan, puheenjohtajavaltion ja komission toimien kanssa. Paikan päällä ylläpidetään tiiviitä yhteyksiä puheenjohtajavaltioon, komissioon, edustustojen päälliköihin, Euroopan unionin erityisedustajiin, Bosnia ja Hertsegovinassa olevaan korkean edustajan toimistoon sekä Yhdistyneiden Kansakuntien Kosovon-siviilihallintoon.6 artiklaErityiskoordinaattori raportoi tarvittaessa neuvostolle, komissiolle ja Euroopan parlamentille.7 artiklaTämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 31 päivään joulukuuta 2004.Tehty Brysselissä .Neuvoston puolestaPuheenjohtaja